ai4bharat/Pralekha huggingface dataset:
कृषि एवं किसान कल्याण मंत्रालय
कृषि मंत्री श्री नरेन्द्र सिंह तोमर ने पहले ‘भारत अंतर्राष्ट्रीय सहकारिता व्यापार मेला’ का उद्घाटन किया
सहकारिताएं किसानों की आय दोगुना करने और पांच ट्रिलियन डॉलर की अर्थव्यवस्था के संबंध में प्रधानमंत्री श्री नरेन्द्र मोदी के विज़न को पूरा करने में अहम भूमिका निभायेंगी : श्री तोमर
कृषि मंत्री श्री नरेन्द्र सिंह तोमर ने आज नई दिल्ली के प्रगति मैदान में पहले ‘भारत अंतर्राष्ट्रीय सहकारिता व्यापार मेला’  का उद्घाटन किया। यह तीन दिवसीय कार्यक्रम आज से शुरू होकर 13 अक्टूबर, 2019 तक चलेगा। भारत के 94 प्रतिशत किसान किसी न किसी सहकारी संस्थान के सदस्य हैं। इसके मद्देनजर आईआईसीटीएफ ने भारत और विदेशों में सहकारिताओं के बीच व्यापार को प्रोत्साहन देने तथा प्रमुख कृषि उत्पादों के निर्यात संवर्धन के जरिये किसानों की आया दोगुनी करने के संबंध में प्रधानमंत्री श्री नरेन्द्र मोदी के विज़न के अनुरूप लक्ष्य निर्धारित किया है।
उद्घाटन समारोह में श्री तोमर ने कहा कि आज का दिन भारत की पवित्र धरा पर एक गौरवशाली दिन है। उन्होंने कहा कि इस कार्यक्रम का आयोजन एनसीडीसी ने कृषि एवं किसान कल्याण मंत्रालय और वाणिज्य मंत्रालय के सहयोग से किया है। श्री तोमर ने कहा कि इन तीनों के प्रयासों से आज न केवल भारत की सहकारिताएं बल्कि 35 देशों की सहकारिताएं इसमें हिस्सा ले रही हैं। उन्होंने कहा कि सहकारिताएं किसानों की आय दोगुना करने और पांच ट्रिलियन डॉलर की अर्थव्यावस्थाआ के संबंध में प्रधानमंत्री श्री नरेन्द्रप मोदी के विज़न को पूरा करने में अहम भूमिका निभायेंगी।
श्री तोमर ने कहा कि सहकारिता भारतीय मूल्यों और संस्कृति का एक प्रमुख स्तंभ है। उन्होंने कहा कि यह आयोजन एक ऐतिहासिक अवसर हैं, जिसमें देश में सहकारिताओं द्वारा सामना की जाने वाली चुनौतियों पर चर्चा होगी। उन्होंने अमूल का उदाहरण देते हुए कहा कि यह एक सहकारी संस्था है, जिसने बहुत सफलता प्राप्त की है।
सूक्ष्म, लघु एवं मध्यम उद्यम मंत्रालय
केवीआईसी ने बेकार बर्तनों के पुनः उपयोग के लिए वाराणसी में ‘टेराकोटा ग्राइंडर’ लॉन्च किया
खादी व ग्रामोद्योग आयोग  ने वाराणसी के सेवा पुरी में पहला टेराकोटा ग्राइंडर लॉन्च किया। यह मशीन बेकार और टूटे बर्तनों का पाउडर बनाएगी जिसका बर्तन निर्माण में पुनः उपयोग किया जा सकेगा।
केवीआईसी के चेयरमैन श्री सुनील कुमार सक्सेना ने कहा कि पहले बेकार पड़े मिट्टी के बर्तनों को खल-मूसल के द्वारा पाउडर बनाया जाता था और इसके बारिक पाउडर को साधारण मिट्टी में मिलाया जाता था। एक निश्चित मात्रा में इस पाउडर को मिलाने से नए तैयार होने वाले बर्तन अधिक मजबूत होते हैं। इस टेराकोटा ग्राइंडर के माध्यम से बेकार और टूटे-फूटे बर्तनों का पाउडर बनाने का कार्य तेजी से होगा। इससे लागत में भी कमी आएगी और बर्तन बनाने वाली मिट्टी की कमी की समस्या भी दूर होगी। उन्होंने कहा कि वाराणसी क्षेत्र में बर्तन बनाने वाली मिट्टी की कीमत 2600 रुपये प्रति ट्रेक्टर ट्रॉली है। यदि मिट्टी में 20 प्रतिशत टेराकोटा पाउडर मिलाया जाता है तो इससे 520 रुपये की बचत होगी। इससे गांवों में रोजगार के अवसर सृजत होंगे। इस ग्राइंडर को केवीआईसी के चेयरमैन ने डिजाइन किया है और इसका निर्माण राजकोट की एक इंजीनियरिंग इकाई ने किया है।
इस अवसर पर केवीआईसी के चेयरमैन ने गांव के लोगों में बिजली से चलने वाले 200 पहियों  वितरित किए। इससे 900 नई नौकरियां पैदा होंगी और वाराणसी स्टेशन में टेराकोटा उत्पादों की बढ़ती मांग भी पूरी होगी। रेल मंत्रालय ने क्षेत्रीय रेलवे और आईआरसीटीसी को पर्यावरण अनुकूल टेराकोटा उत्पादों का प्रयोग करने की सलाह दी है। इन उत्पादों में कुल्लड़, गिलास और प्लेट शामिल है। वाराणसी और रायबरेली रेलवे स्टेशनों पर खान-पान की इकाईयों को टेराकोटा उत्पादों में यात्रियों को खाद्य पदार्थ देने का सुझाव दिया गया है।
बर्तन निर्माण में लगे लोगों के लिए यह मशीन एक वरदान सिद्ध होगी। केंद्रीय सूक्ष्म लघु एवं मध्यम उद्यम मंत्री श्री नितिन गडकरी ने 400 से प्रमुख रेलवे स्टेशनों पर कुल्लड़ और अन्य टेराकोटा उत्पादों के उपयोग का प्रस्ताव दिया है।
स्वच्छ भारत अभियान के तहत केवीआईसी ने जयपुर में प्लास्टिक मिश्रित कागज का निर्माण प्रारंभ किया है। यह निर्माण कार्य री-प्लान  परियोजना के तहत कुमारप्पा राष्ट्रीय हस्त निर्मित कागज संस्थान  में किया जा रहा है। इस परियोजना के तहत प्लास्टिक का संग्रह किया जाता है फिर इसकी सफाई होती है और इसे मुलायम बनाया जाता है। फिर इसे कागज के कच्चे माल में 80 प्रतिशत  और 20 प्रतिशत प्लास्टिक मिलाया जाता है। संस्थान ने सितंबर, 2018 से अब तक 6 लाख से ज्यादा हस्तनिर्मित, प्लास्टिक मिश्रित कैरीबैगों की बिक्री की है।
प्रधानमंत्री कार्यालय
प्रधानमंत्री ने महामहिम पेत्र फियाला को चेक गणराज्य का प्रधानमंत्री नियुक्त होने पर बधाई दी
प्रधानमंत्री श्री नरेन्द्र मोदी ने महामहिम पेत्र फियाला को चेक गणराज्य का प्रधानमंत्री नियुक्त होने पर बधाई दी है।
एक ट्वीट में प्रधानमंत्री ने कहा हैः
“महामहिम पेत्र फियाला, चेक गणराज्य का प्रधानमंत्री नियुक्त होने पर आपको बधाई। मैं आशा करता हूं कि भारत-चेक रिश्तों को औरआगे बढ़ाने के लिये हम मिलकर काम करेंगे।”
विद्युत मंत्रालय
भारत ने बड़े पैमाने पर बैटरी ऊर्जा भंडारण प्रणाली  में 1000 मेगावाट घंटे की परियोजना के लिए कार्य करना शुरू किया
सरकार ने इसकी स्थापना करके परियोजना में भाग लेने के लिए लोगों को आमंत्रित किया
अक्षय ऊर्जा के विकास और इसे बढ़ावा देने में सहयोग करने के लिए एक महत्वपूर्ण कदम
सरकार ने एक प्रायोगिक परियोजना के तौर पर 1000 मेगावाट बैटरी ऊर्जा भंडारण प्रणाली  की स्थापना के लिए निर्धारित परियोजना में भाग लेने हेतु लोगों को आमंत्रित किया है। यह नवीन एवं नवीकरणीय ऊर्जा मंत्रालय और विद्युत मंत्रालय दोनों का संयुक्त प्रयास है, जो देश में ऊर्जा भंडारण प्रणाली की स्थापना के लिए एक रोड मैप प्रदान करने में इस विषय पर काम कर रहे हैं।
वर्ष 2030 तक नवीन एवं नवीकरणीय ऊर्जा मंत्रालय के 450 गीगावाट अक्षय ऊर्जा के लक्ष्य को प्राप्त करने के महत्वाकांक्षी उद्देश्य को पूरा करने में सहायता के तहत यह महत्वपूर्ण है कि इसे ऊर्जा भंडारण प्रणालियों  की स्थापना के साथ विधिवत सहयोग मिले।
सौर ऊर्जा निगम , नवीन एवं नवीकरणीय ऊर्जा मंत्रालय के तहत एक सीपीएसयू ने 1000 मेगावाट बीईएसएस की खरीद के लिए निविदाएं आमंत्रित की हैं। इसे आरएफएस बोली दस्तावेज के साथ प्रकाशित किया जाएगा और उत्पादन, पारेषण व वितरण परिसंपत्तियों के एक हिस्से के रूप में रखकर और अन्य सभी सहायक सुविधाओं के साथ बीईएसएस की खरीद तथा उपयोग के लिए व्यापक दिशानिर्देश का मसौदा तैयार किया जाएगा।
28 अक्टूबर, 2021 को शाम 4 बजे होने वाली प्री-बिड कॉन्फ्रेंस में इस मुद्दे पर चर्चा होगी।
अंतिम आरएफएस दस्तावेज विभिन्न हितधारकों के सुझावों और फीडबैक के आधार पर नवंबर 2021 के पहले सप्ताह में जारी किया जाएगा। उत्पादन, पारेषण एवं वितरण परिसंपत्तियों के एक हिस्से के रूप में और सभी सहायक सेवाओं के साथ बीईएसएस की खरीद तथा उपयोग के लिए अंतिम व्यापक दिशानिर्देशों को इनमें शामिल किया जाएगा।
भारत आगे बढ़ते हुए निम्नलिखित व्यावसायिक कार्यों के तहत ऊर्जा भंडारण प्रणाली का उपयोग करने की योजना बना रहा है:-
1. ऊर्जा भंडारण प्रणाली के साथ अक्षय ऊर्जा।
2. ट्रांसमिशन सिस्टम के उपयोग को अधिकतम करने और ग्रिड स्थिरता को मजबूत करने तथा ट्रांसमिशन इंफ्रास्ट्रक्चर के संवर्धन में निवेश को बचाने के लिए ग्रिड एलिमेंट के रूप में ऊर्जा भंडारण प्रणाली।
3. सेवाओं एवं लचीले संचालन को संतुलित करने के लिए एक संपत्ति के रूप में भंडारण। सिस्टम ऑपरेटर यानी लोड डिस्पैचर्स  ग़ैर-उत्पादन के कारण लोड में अंतर्निहित अनिश्चितता/भिन्नताओं को प्रबंधित करने में फ्रीक्वेंसी कंट्रोल तथा बैलेंसिंग सेवाओं के लिए स्टोरेज सिस्टम का उपयोग कर सकते हैं।
4. वितरण प्रणाली के लिए भंडारण यानी इसे अपने पीक लोड और अन्य दायित्वों के प्रबंधन के लिए लोड सेंटर पर रखा जा सकता है।
5. ऊर्जा भंडारण प्रणाली डेवलपर द्वारा एक व्यापारी क्षमता के रूप में अतिरिक्त बिजली बाजार में बेच सकते हैं।
6. उपरोक्त के संयोजन के रूप में भविष्य का कोई अन्य व्यवसाय मॉडल भी शामिल हो सकता है।
प्रधानमंत्री कार्यालय
प्रधानमंत्री ने पैरालंपिक खेलों में निशानेबाजी में स्वर्ण पदक जीतने पर अवनि लेखरा को बधाई दी
प्रधानमंत्री श्री नरेन्द्र मोदी ने टोक्यो में आयोजित पैरालंपिक खेलों में निशानेबाजी में स्वर्ण पदक जीतने पर अवनि लेखरा को बधाई दी है।
प्रधानमंत्री ने एक ट्वीट में कहा;
‘अद्भुत प्रदर्शन @AvaniLekhara! कड़ी मेहनत से स्वर्ण पदक जीतने पर बधाई जिसकी आप सही हकदार हैं और जो आपके अत्यंत परिश्रमी स्वभाव एवं निशानेबाजी के प्रति जुनून की बदौलत ही संभव हो पाया है। यह सही मायनों में भारतीय खेलों के लिए एक विशिष्ट पल है। आपके भावी उत्कृष्ट प्रयासों के लिए शुभकामनाएं।’’
कृषि एवं किसान कल्याण मंत्रालय
स्वच्छता अभियान के तहत कृषि मंत्री श्री तोमर द्वारा कृषि भवन,नई दिल्ली का निरीक्षण व समीक्षा
स्वच्छता स्वभावगत और संस्कारगत होना चाहिए- श्री तोमर
स्वच्छता अभियान के तहत कृषि एवं किसान कल्याण मंत्री श्री नरेंद्र सिंह तोमर ने कृषि भवन का निरीक्षण किया और यहां स्थित सभी मंत्रालयों के अधिकारियों के साथ एक बैठक में साफ-सफाई एवं विभिन्न कार्यालयों के लंबित मामलों के निपटारे की समीक्षा की गई। इस दौरान श्री तोमर ने कहा कि स्वच्छता स्वभावगत और संस्कारगत होना चाहिए और हमारे स्वभाव में रचना-बसना चाहिए। प्रधानमंत्री श्री नरेंद्र मोदी जी ने स्वच्छता के लिए देशव्यापी अलख जगाई है, जिसके सद्परिणाम भी सामने आए हैं और व्यापक रूप से जागरूकता का प्रसार हुआ है।
समीक्षा बैठक में केंद्रीय कृषि एवं किसान कल्याण राज्य मंत्री श्री कैलाश चौधरी व कृषि सचिव श्री संजय अग्रवाल सहित कृषि, ग्रामीण विकास, उपभोक्ता मामलों व खाद्य वितरण, सहकारिता, पशुपालन तथा अन्य मंत्रालय/विभागों के वरिष्ठ अधिकारी उपस्थित थे। श्री तोमर ने कहा कि स्वच्छता अभियान के अंतर्गत जो अपेक्षा हम जनता से करते हैं, उसका पालन सभी भवनों व कार्यालय परिसरों में भी किया जाना चाहिए। स्वच्छता के महत्व के प्रति सभी को गंभीरता से ध्यान देना चाहिए। श्री तोमर ने सभी विभागों के अधिकारियों को निर्देश दिया कि कार्यालयों से संबधित लोक शिकायतों, संसदीय विषयों तथा अन्य लंबित मामलों का शीघ्रातिशीघ्र निराकरण किया जाएं।
इस दौरान अधिकारियों ने बताया कि कृषि भवन में साफ-सफाई का विशेष अभियान चलाया जा रहा है, जिसके तहत पुरानी अनुपयोगी फाइलों का निष्पादन किया गया है व यह कार्य आगे भी जारी रहेगा। तथा भवन के भीतर और बाहर निरंतर स्वच्छता बनाए रखने के लिए साफ-सफाई पर विशेष ध्यान दिया जा रहा है। गत दो अक्टूबर से प्रारंभ विशेष अभियान के तहत अभी तक 4 ट्रक स्कैप व अन्य सामग्री कृषि भवन से बाहर भिजवाई गई है।
रक्षा मंत्रालय
पश्चिमी नौसेना कमान से नौसेना के एक चिकित्सा दल को अहमदाबाद स्थित प्रधानमंत्री कोविड देखरेख चिकित्सालय में तैनात किया गया
वर्तमान समय में चल रहे कोविड संकट का सामना करने और नागरिक प्रशासन की सहायता करने के प्रयासों में सशस्त्र सैन्य बलों के योगदान के एक अंश के रूप में नौसेना के एक चिकित्सा दल को कल 29 अप्रैल 2021 को अहमदाबाद से रवाना किया गया है। 57 सदस्यीय इस दल में 04 चिकित्सक, 07 नर्सें, 26 सहयोगी चिकित्साकर्मी  ओर 20 सहयोगी कर्मचारी शामिल हैं। यह दल कोविड संकट का सामना करने के लिए बनाए गए विशेष चिकित्सालय “प्रधानमंत्री देखरेख कोविड चिकित्सालय ” में तैनात किया जाएगा। शुरू में इस दल की तैनाती दो महीने के लिए की गई है और आवश्यकता पड़ने पर इस अवधि को आगे भी बढाया जा सकेगा।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 180.13 करोड़ से अधिक टीके लगाए जा चुके हैं
बीते चौबीस घंटों में 20.31 लाख से अधिक टीके लगाए गए
स्वस्थ होने की वर्तमान दर 98.71 प्रतिशत
पिछले 24 घंटों में 3,116 नए मामले सामने आए
भारत में सक्रिय मरीजों की संख्या 38,069 है
साप्ताहिक सक्रिय मामलों की दर 0.50 प्रतिशत है
पिछले 24 घंटों में 20.31 लाख  से अधिक वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 180.13 करोड़  से अधिक हो गया। इस उपलब्धि को 2,10,85,852 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,02,622
|
|
दूसरी खुराक
|
|
99,84,407
|
||
|
प्रीकॉशन खुराक
|
|
43,10,000
|
|
अग्रिम पंक्ति के कर्मी
|
|
पहली खुराक
|
|
1,84,11,428
|
|
दूसरी खुराक
|
|
1,74,76,822
|
||
|
प्रीकॉशन खुराक
|
|
65,48,262
|
|
15-18 वर्ष आयु वर्ग
|
|
पहली खुराक
|
|
5,58,71,085
|
||
|
दूसरी खुराक
|
|
3,37,70,605
|
|
18-44 वर्ष आयु वर्ग
|
|
पहली खुराक
|
|
55,33,11,626
|
|
दूसरी खुराक
|
|
45,52,01,014
|
|
45-59 वर्ष आयु वर्ग
|
|
पहली खुराक
|
|
20,25,29,223
|
|
दूसरी खुराक
|
|
18,27,29,223
|
|
60 वर्ष से अधिक आयु वर्ग
|
|
पहली खुराक
|
|
12,65,89,403
|
|
दूसरी खुराक
|
|
11,38,07,410
|
|
प्रीकॉशन खुराक
|
|
1,03,80,450
|
|
प्रीकॉशन खुराक
|
||
|
2,12,38,712
|
|
कुल
|
|
|
|
1,80,13,23,547
पिछले 24 घंटों में 5,559 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,24,37,072 हो गई है।
नतीजतन, भारत में स्वस्थ होने की दर 98.71 प्रतिशत है।
पिछले 24 घंटे में 3,116 नए मरीज सामने आए हैं।
वर्तमान में 38,069 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 0.09 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 7,61,737 जांच की गई हैं। भारत ने अब तक कुल 77.85 करोड़ से अधिक  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 0.50 प्रतिशत है, दैनिक रूप से पुष्टि वाले मामलों की दर 0.41 प्रतिशत है।
प्रधानमंत्री कार्यालय
प्रधानमंत्री और अमेरिकी राष्ट्रपति डोनाल्ड जे. ट्रम्प ने एक दूसरे को नववर्ष की शुभकामनाएं दीं
(प्रधानमंत्री श्री नरेन्द्र मोदी और अमेरिका के राष्ट्रपति डोनाल्ड जे. ट्रम्प ने कल शाम एक दूरभाष वार्ता में एक-दूसरे को नववर्ष की शुभकामनाएं दीं।
दोनों नेताओं ने वर्ष 2018 में भारत-अमेरिका के बीच सामरिक साझेदारी में प्रगति पर संतोष व्यक्त किया। उन्होंने नयी 2 + 2 वार्ता प्रणाली की शुरूआत और भारत, अमेरिका एवं जापान के बीच सबसे प्रथम त्रिपक्षीय शिखर सम्मेलन जैसी प्रगति की सराहना की।
दोनों नेताओं ने रक्षा, आतंकवाद-विरोधी कार्रवाई और ऊर्जा के क्षेत्र में द्विपक्षीय सहयोग बढ़ने के साथ-साथ क्षेत्रीय एवं वैश्विक मुद्दे पर समन्वय कायम होने के बारे में सकारात्मक टिप्पणी की। उन्होंने वर्ष 2019 में भारत-अमेरिका के बीच द्विपक्षीय संबंधों को और अधिक मजबूत करने की दिशा में निरंतर मिलकर काम करने के बारे में सहमति व्यक्त की।
आर.के.मीणा/एएम/एसकेएस/पीबी-77
पर्यावरण, वन एवं जलवायु परिवर्तन मंत्रालय
एनसीआर में वायु गुणवत्ता, जनवरी-सितंबर 2023 के बीच की अवधि के लिए दिल्ली की दैनिक औसत वायु गुणवत्ता ने पिछले 6 वर्षों यानी 2016 से 2023 की इसी अवधि की तुलना में अपना सर्वश्रेष्ठ सूचकांक दर्ज किया
एनसीआर में वायु गुणवत्ता में समग्र सुधार की प्रवृत्ति को जारी रखते हुए, जनवरी-सितंबर 2023 के बीच की अवधि के लिए दिल्ली की दैनिक औसत वायु गुणवत्ता ने पिछले 6 वर्षों यानी 2016 से 2023  की इसी अवधि की तुलना में अपना सर्वश्रेष्ठ सूचकांक दर्ज किया। चालू वर्ष के दौरान उपरोक्त उल्लेखित अवधि में दिल्ली के एक्युआई का दैनिक औसत क्रमशः 167 दर्ज किया गया है, जबकि इसी अवधि के दौरान यह क्रमशः 2022 में 184, 2021 में 180, 2019 में 188 और 2018 में 193 दर्ज किया गया था।
सितंबर, 2023 के महीने में 10 सितंबर, 2023 को वर्ष का एकमात्र "अच्छी" वायु गुणवत्ता वाला दिन  देखा गया, जो संयोगवश नई दिल्ली में जी20 शिखर सम्मेलन के अंतिम दिन था।
एक्यूआई वर्षा/वर्षा के स्तर और हवा की गति से बहुत प्रभावित होता है। सितंबर, 2023 में कुल 82.7 मिमी कम वर्षा दर्ज की गई, जबकि सितंबर, 2022 में 165 मिमी बारिश हुई थी। वर्षा की इस कमी के बावजूद, 2023 के सितंबर महीने में दैनिक औसत एक्यूआई 108 सितंबर, 2022 के दौरान 104 के दैनिक औसत एक्यूआई के साथ तुलनीय रहा है।
दिल्ली में जनवरी-सितंबर 2023 के दौरान पिछले 5 वर्षों की इसी अवधि  की तुलना में "अच्छी" से "मध्यम" वायु गुणवत्ता  के साथ सबसे अधिक दिन  देखे गए।
पिछले वर्षों में इस अवधि के दौरान "अच्छे" से "मध्यम" वायु गुणवत्ता वाले दिन क्रमशः 2022 में केवल 146, 2021 में 174, 2019 में 165 और 2018 में 152 थे। पिछले 6 वर्षों में पीएम2.5 और पीएम10 की सांद्रता के मामले में 2023 की इस अवधि में दैनिक औसत में भी उल्लेखनीय कमी देखी गई है।
2023 में जनवरी-अगस्त की अवधि में दैनिक औसत पीएम2.5 सांद्रता लगभग 73 µgm/m3 दर्ज की गई है, जबकि 2017 से 2022  की इसी अवधि के दौरान यह 82-95 µgm/m3 के बीच थी।
इसी तरह, दिल्ली में दैनिक औसत पीएम10 सांद्रता लगभग 169 µgm/m3 रही है, जो 2017 से 2022  की इसी अवधि के दौरान 183-215 µgm/m3 की सीमा से उल्लेखनीय रूप से कम है।
अनुकूल मौसम संबंधी स्थितियां, निरंतर जमीनी स्तर के प्रयास, वायु प्रदूषण को कम करने के लिए विभिन्न हितधारक एजेंसियों द्वारा की गई कार्रवाइयां और चल रही निगरानी और प्रवर्तन कार्यों ने 2023 के दौरान वायु गुणवत्ता में सुधार करने में मदद की है। आयोग सभी एजेंसियों और हितधारकों से संबंधित निर्देशों / दिशानिर्देशों को प्रभावी ढंग से लागू करने का आग्रह करता है। आगामी सर्दियों के मौसम के दौरान बेहतर वायु गुणवत्ता के लिए हमारे सामूहिक प्रयास में, वायु प्रदूषण को कम करने और इस संबंध में नागरिकों को नागरिक चार्टर का पालन करने के लिए कहा गया है।
खाद्य प्रसंस्करण उद्योग मंत्रालय
केन्द्रीय खाद्य प्रसंस्करण उद्योग मंत्री श्री पशुपति कुमार पारस ने वीडियो कॉन्फ्रेंसिंग के माध्यम से अंतर-मंत्रालयी अनुमोदन कमेटी  की बैठक की अध्यक्षता की
आईएमएसी ने छत्तीसगढ़, आंध्र प्रदेश, महाराष्ट्र, राजस्थान, उत्तर प्रदेश और तमिलनाडु को 52.767 करोड़ रुपये के अनुदान सहायता सहित 216.489 करोड़ रुपये की कुल परियोजना लागत के साथ 7 प्रस्तावों को मंजूरी दी
केन्द्रीय खाद्य प्रसंस्करण उद्योग मंत्री श्री पशुपति कुमार पारस ने प्रधानमंत्री किसान संपदा योजना  के कृषि-प्रसंस्करण क्लस्टर  के लिए बुनियादी ढांचे के गठन की योजना के अंतर्गत प्राप्त प्रस्तावों पर विचार करने के लिए आज वीडियो कॉन्फ्रेंसिंग के माध्यम से अंतर-मंत्रालयी अनुमोदन समिति  की बैठक की अध्यक्षता की। बैठक में खाद्य प्रसंस्करण उद्योग मंत्रालय में राज्य मंत्री श्री प्रहलाद सिंह पटेल के साथ मंत्रालय के वरिष्ठ अधिकारी और परियोजनाओं के प्रवर्तक भी मौजूद थे।
आईएमएसी ने आज अपनी बैठक में राज्यों/संघ राज्य क्षेत्रों छत्तीसगढ़, आंध्र प्रदेश, महाराष्ट्र, राजस्थान, उत्तर प्रदेश और तमिलनाडु में 52.767 करोड़ रुपये की अनुदान सहायता सहित 216.489 करोड़ रुपये की कुल परियोजना लागत के साथ सात प्रस्तावों को मंजूरी दी। इन परियोजनाओं से 163.722 करोड़ रुपये के निजी निवेश का लाभ मिलेगा और इनसे 12,400 लोगों को रोजगार मिलने तथा 28,000 किसानों को लाभ होने की उम्मीद है।
देश में कृषि प्रसंस्करण समूहों की स्थापना को प्रोत्साहित करने के लिए प्रधानमंत्री किसान संपदा योजना  के तहत 03.05.2017 को कृषि प्रसंस्करण क्लस्टर  के लिए बुनियादी ढांचे के निर्माण की योजना को मंजूरी दी गई है। इस योजना का उद्देश्य उद्यमियों को क्लस्टर दृष्टिकोण के आधार पर खाद्य प्रसंस्करण इकाइयों की स्थापना के लिए प्रोत्साहित करने के वास्ते आधुनिक बुनियादी ढांचे का विकास करना है। ये क्लस्टर अतिरिक्त उपज के अपव्यय को कम करने और बागवानी/कृषि उत्पादों के मूल्यवर्धन में मदद करेंगे जिससे किसानों की आय में वृद्धि होगी और स्थानीय स्तर पर रोजगार का सृजन होगा।
प्रधानमंत्री कार्यालय
प्रधानमंत्री ने कर्नाटक दौरे की झलकियां साझा कीं
प्रधानमंत्री श्री नरेन्द्र मोदी ने कल कर्नाटक का दौरा किया। उन्होंने इस संबंध में एक वीडियो में वहां की झलकियां साझा की हैं।
प्रधानमंत्री ने ट्वीट कियाः
“कर्नाटक के विशेष दौरे की झलकियां.....मांड्या और धारवाड़ के लोगों को उनके स्नेह और अनुराग के लिये आभार।”
रक्षा मंत्रालय
वाइस एडमिरल कृष्णा स्वामीनाथन एवीएसएम वीएसएम ने भारतीय नौसेना के कार्मिक प्रमुख के रूप में पदभार ग्रहण किया
वाइस एडमिरल कृष्णा स्वामीनाथन ने 06 अक्टूबर 2023 को भारतीय नौसेना के कार्मिक प्रमुख के रूप में पदभार ग्रहण कर लिया है। फ्लैग ऑफिसर कृष्णा स्वामीनाथन को 01 जुलाई 1987 को भारतीय नौसेना में नियुक्ति प्रदान की गई थी और वे संचार तथा इलेक्ट्रॉनिक वारफेयर में विशेषज्ञ हैं। वाइस एडमिरल कृष्णा स्वामीनाथन खड़कवासला स्थित राष्ट्रीय रक्षा अकादमी के पूर्व विद्यार्थी हैं; इसके अलावा उन्होंने ब्रिटेन में श्रीवेनहैम के ज्वाइंट सर्विसेज कमांड एंड स्टाफ कॉलेज; करंजा स्थित कॉलेज ऑफ वारफेयर और अमरीका में यूनाइटेड स्टेट्स नेवल वॉर कॉलेज, न्यूपोर्ट, रोड आइलैंड में भी शिक्षा प्राप्त की है।
वाइस एडमिरल कृष्णा स्वामीनाथन अति विशिष्ट सेवा मेडल और विशिष्ट सेवा मेडल के प्राप्तकर्ता हैं। एडमिरल कृष्णा ने अपने नौसैनिक करियर में कई प्रमुख परिचालन, कार्मिक एवं प्रशिक्षण नियुक्तियों पर कार्य किया है, जिनमें मिसाइल वाहक युद्धपोतों आईएनएस विद्युत और विनाश की कमान भी शामिल है; इसके अतिरिक्त उन्होंने मिसाइल कार्वेट आईएनएस कुलिश; निर्देशित मिसाइल विध्वंसक आईएनएस मैसूर तथा विमानवाहक पोत आईएनएस विक्रमादित्य पर अपनी सेवाएं दी हैं।
वाइस एडमिरल कृष्णा स्वामीनाथन ने फ्लैग रैंक पर पदोन्नति से पहले कोच्चि स्थित मुख्यालय दक्षिणी नौसेना कमान में मुख्य कर्मचारी अधिकारी  के रूप में कार्य किया और भारतीय नौसेना में सभी प्रशिक्षण पूरा कराने में महत्वपूर्ण भूमिका निभाई है। उन्हें भारतीय नौसेना सुरक्षा टीम के गठन में भी एक प्रमुख जिम्मेदारी दी गई थी, जो नौसेना के सभी क्षेत्रों में परिचालन सुरक्षा व्यवस्था की देखरेख करती है। इसके बाद वाइस एडमिरल कृष्णा फ्लैग ऑफिसर समुद्री प्रशिक्षण के रूप में नौसेना के कार्य संगठन के प्रमुख बने थे और फिर उन्हें पश्चिमी बेड़े के फ्लैग ऑफिसर कमांडिंग के रूप में नियुक्त होने का सुअवसर प्राप्त हुआ। स्वॉर्ड आर्म की कमान संभालने के बाद वाइस एडमिरल कृष्णा स्वामीनाथन को फ्लैग ऑफिसर अपतटीय रक्षा सलाहकार समूह तथा भारत सरकार का समुद्री तट सुरक्षा एवं रक्षा सलाहकार बनाया गया और तत्पश्चात उन्हें पश्चिमी नौसेना कमान के चीफ ऑफ स्टाफ के रूप में नियुक्त किया गया। इसके बाद कृष्णा स्वामीनाथन राष्ट्रीय मुख्यालय में कार्मिक सेवा नियंत्रक भी बने थे और इस पद पर वे अपना वर्तमान कार्यभार संभालने तक नियुक्त रहे।
एडमिरल स्वामीनाथन की शैक्षणिक योग्यता में जवाहरलाल नेहरू विश्वविद्यालय, नई दिल्ली से बीएससी की डिग्री शामिल है; वे कोच्चि के कोचीन विज्ञान एवं प्रौद्योगिकी विश्वविद्यालय से दूरसंचार में एमएससी हैं; उन्होंने लंदन के किंग्स कॉलेज से रक्षा अध्ययन में एमए किया है; एडमिरल स्वामीनाथन ने मुंबई विश्वविद्यालय से स्ट्रैटेजिक स्टडीज में एमफिल और मुंबई विश्वविद्यालय से ही इंटरनेशनल स्टडीज में पीएचडी की है।
नागरिक उड्डयन मंत्रालय
वंदे भारत मिशन के अंतर्गत 7 मई 2020 से अब तक 6037 भारतीय 31 विमानों से विदेश से लौटे
(वंदे भारत मिशन के अंतर्गत 7 मई 2020 से अब तक 5 दिन में 6037 भारतीय एयर इंडिया और एयर इंडिया एक्सप्रेस की भारत आने वाली 31 उड़ानों से स्वदेश लौटे।
भारत सरकार ने वंदे भारत मिशन की शुरुआत 7 मई 2020 को की जो नागरिकों को भारत वापस लाने की सबसे बड़ी पहलों में से एक है। इस मिशन के अंतर्गत, नागर विमानन मंत्रालय भारतीयों को उनकी मातृभूमि में वापस लाने के लिए विदेश मंत्रालय और राज्य सरकारों के साथ तालमेल कर रहा है।
एयर इंडिया अपनी सहायक एयर इंडिया एक्सप्रेस के साथ 12 देशों यानी अमेरिका, ब्रिटेन, बांग्लादेश, सिंगापुर, सऊदी अरब, कुवैत, फिलीपींस, संयुक्त अरब अमीरात और मलेशिया के लिए कुल 64 उड़ानों  का संचालन कर रही है ताकि पहले चरण में 14,800 भारतीयों को वापस लाया जा सके।
लोगों को सुरक्षित निकालने वाले इस विशाल हवाई मिशन के दौरान प्रत्येक कार्य को करते समय सरकार और डीजीसीए द्वारा निर्धारित सुरक्षा और स्वच्छता प्रोटोकॉल का कड़ाई से पालन किया जाता है। नागर विमानन मंत्रालय, भारतीय विमानपत्तन प्राधिकरण  और एयर इंडिया ने इन संवेदनशील चिकित्सा निकासी मिशनों में यात्रियों, चालक दल के सदस्यों और ग्राउंड हैंडलिंग स्टाफ की सुरक्षा को प्राथमिकता देने में कोई कसर नहीं छोड़ी है।
सरकार के दिशानिर्देशों के अनुसार व्यापक और सावधानीपूर्वक सुरक्षा व्यवस्था की जाती है।
प्रधानमंत्री कार्यालय
प्रधानमंत्री ने गुजरात सरकार में मंत्री पद की शपथ लेने वाले सभी लोगों को बधाई दी
प्रधानमंत्री श्री नरेन्द्र मोदी ने गुजरात सरकार में मंत्री पद की शपथ लेने वाले सभी लोगों को बधाई दी है।
प्रधानमंत्री ने एक ट्वीट में कहा,
"गुजरात सरकार में मंत्री पद की शपथ लेने वाले पार्टी के सभी सहयोगियों को बधाई। ये वे उत्कृष्ट कार्यकर्ता हैं जिन्होंने सार्वजनिक सेवा और हमारी पार्टी के विकास के एजेंडे को बढ़ाने के लिए अपना जीवन समर्पित किया है। उन्हें आने वाले कार्यकाल के लिए शुभकामनाएं।"
संस्कृति मंत्रालय
विभाजन विभीषिका स्मृति दिवस के अवसर पर नई दिल्ली के कनॉट प्लेस के सेंट्रल पार्क में मौन मार्च और प्रदर्शनी का आयोजन किया गया
हम अमृत काल में प्रवेश कर रहे हैं। इसके साथ ही विभाजन की विभीषिका को याद करना मुख्य तौर पर विभाजन के दौरान लोगों को हुए दर्द और उथल-पुथल से लोगों को और खास तौर पर युवाओं को जोड़ने का एक प्रयास है। इसी संदर्भ में भारत सरकार के संस्कृति मंत्रालय ने देश भर में विभिन्न कार्यक्रमों का आयोजन किया है। इसी क्रम में इस साल आयोजित होने वाले कार्यक्रमों में राष्ट्रीय सेमिनार, संगोष्ठियां, प्रदर्शनी, मौन मार्च, फिल्म स्क्रीनिंग, सांस्कृतिक प्रदर्शनी और पुस्तकों का प्रकाशन आदि शामिल हैं।
इस अवसर पर आज शाम नई दिल्ली के कनॉट प्लेस के सेंट्रल पार्क में एक प्रदर्शनी और मौन मार्च का आयोजन किया गया। इस अवसर पर वाणिज्य एवं उद्योग, उपभोक्ता कार्य और वस्त्र मंत्री श्री पीयूष गोयल, केंद्रीय मंत्री श्री अश्विनी चौबे, संस्कृति और कानून एवं न्याय राज्य मंत्री श्री अर्जुन राम, संस्कृति एवं विदेश कार्य मंत्री श्रीमती मीनाक्षी लेखी, पूर्व केंद्रीय स्वास्थ्य मंत्री एवं सांसद श्री हर्षवर्धन, उत्तर-पूर्वी दिल्ली से सांसद श्री मनोज तिवारी और उत्तर-पश्चिमी दिल्ली से सांसद श्री हंसराज हंस उपस्थित थे। आईजीएनसीए के सदस्य सचिव डॉ. सच्चिदानंद जोशी सहित कई अन्य गणमान्य व्यक्ति भी उपस्थित थे।
मौन मार्च आम जनता और नागरिक समाज समूहों की भागीदारी के साथ पूरे भारत में आयोजित किए गए।
प्रधानमंत्री श्री नरेन्द्र मोदी ने 1947 में विभाजन के दौरान भारतीयों के कष्ट और बलिदानों की याद दिलाने के लिए हर साल 14 अगस्त को 'विभाजन विभीषिका स्मृति दिवस' के रूप में मनाने की घोषणा की है। आईसीएचआर  और विभाजन संग्रहालय के सहयोग से इंदिरा गांधी राष्ट्रीय कला केंद्र  द्वारा आयोजित प्रदर्शनी भारत सरकार के संस्कृति मंत्रालय की आधिकारिक वेबसाइट https://amritmahotsav.nic.in/partition-horror-remembrance-day.htm पर उपलब्ध कराई गई है। छात्रों और आम जनता के फायदे के लिए विश्वविद्यालयों, संस्थानों, सार्वजनिक कार्यालयों, बैंकों, डाकघरों, स्कूलों और कॉलेजों द्वारा अपने परिसर में उसी प्रदर्शनी को डाउनलोड और प्रदर्शित किया गया। यह प्रदर्शनी दिल्ली के 16 प्रमुख स्थानों पर लगाई गई।
अगस्त 1947 में अंग्रेजों के देश से बाहर जाते समय भारत दो स्वतंत्र राष्ट्रो भारत और पाकिस्तान में विभाजित हो गया था। भारत के विभाजन ने भारतीय उपमहाद्वीप में लाखों लोगों की जिंदगी तबाह कर दी थी। उस दौरान लोगों को दंगे, अशांति, हिंसा, दुश्मनी, बलात्कार, नरसंहार, लूटपाट, भुखमरी और मजबूरी में किया गया मानव इतिहास का सबसे बड़ा सामूहिक प्रवासन का सामना करना पड़ा था, जिसे दुनिया ने कभी देखा था। विभाजन के कारण लाखों लोगों को भारी नुकसान उठाना पड़ा और भयानक दिन-रातें झेलनी पड़ीं। पंजाब और बंगाल प्रांतों को विनाशकारी दंगों के दुष्परिणामों से जूझना पड़ा जिनमें हजारों लोगों की जान चली गई। इसने लाखों लोगों के मानस पर एक अमिट छाप छोड़ी। विभाजन के दुष्परिणाम और आघात को आज तक महसूस किया जा रहा है।